7 Lo itshoka ka ntlha ya kwatlhao.+ Modimo o dirisana le lona jaaka a dirisana le bana ba gagwe.+ Gonne ke morwa ofe yo rraagwe a sa mo otlhayeng?+ 8 Mme fa lo se na kwatlhao e botlhe jaanong ba nang le seabe mo go yone, tota lo bana ba dikgora,+ mme ga lo bana ba gagwe. 9 Mo godimo ga moo, re ne re na le borraarona ba e neng e le ba senama jaaka rona gore ba re otlhae,+ e bile re ne re ba tlotla. A bogolo jang ga re na go nna mo taolong ya ga Rara wa botshelo jwa rona jwa semoya mme re tshele?+ 10 Gonne ba ne ba tle ba re otlhae ka malatsi a se kae go ya ka se se neng se bonala se le molemo mo go bone,+ mme ene o dira jalo gore re solegelwe molemo gore re tle re nne le seabe mo boitshepong jwa gagwe.+ 11 Ke boammaaruri, ga go kotlhao epe e mo nakong eno e bonalang e ipedisa, mme e a hutsafatsa;+ le fa go ntse jalo morago ga moo, ba ba thapisitsweng ka yone e ba ungwela leungo la kagiso, e leng tshiamo.+